Predlog UREDBA SVETA o prilagoditvi osebnih prejemkov in pokojnin uradnikov in drugih uslužbencev Evropske unije ter korekcijskih koeficientov, ki se zanje uporabljajo, z učinkom od 1. julija 2012 /* COM/2012/0754 final - 2012/0350 (NLE) */





OBRAZLOŽITVENI MEMORANDUM Ozadje predloga 110 || Razlogi za predlog in njegovi cilji Svet mora vsako leto v skladu s členom 3 Priloge XI h kadrovskim predpisom na predlog Komisije, ki temelji na poročilu Eurostata, pred koncem leta odločiti, kakšna bo prilagoditev osebnih prejemkov in pokojnin z učinkom od 1. julija 120 || Splošno ozadje V skladu s členom 3 Priloge XI h kadrovskim predpisom prilagoditev osebnih prejemkov in pokojnin izhaja neposredno iz sprememb kupne moči plač v nacionalnih javnih službah (posebni kazalnik), sprememb življenjskih stroškov v Bruslju (mednarodni indeks) ter ekonomskih paritet, ki jih je določil Eurostat. Posebni kazalnik meri spremembe neto osebnih prejemkov javnih uslužbencev centralnih vlad držav članic, pri čemer se inflacija ne upošteva. Eurostat je ta kazalnik izračunal na podlagi podatkov osmih držav članic, navedenih v členu 1(4) Priloge XI. Bruseljski mednarodni indeks meri spremembe življenjskih stroškov uradnikov EU v Bruslju. Eurostat je ta indeks določil na podlagi podatkov belgijskih organov. Ekonomske paritete za osebne prejemke določajo enakovrednost kupne moči osebnih prejemkov, izplačanih v referenčnem mestu Bruslju, in osebnih prejemkov, izplačanih v drugih krajih zaposlitve. Eurostat je te paritete izračunal v dogovoru z nacionalnimi statističnimi uradi. Ekonomske paritete za pokojnine določajo enakovrednost kupne moči pokojnin, izplačanih v referenčni državi Belgiji, in pokojnin, izplačanih v drugih državah prebivališča. Eurostat je te paritete izračunal v dogovoru z nacionalnimi statističnimi uradi. 130 || Veljavne določbe na področju, na katero se nanaša predlog Predlog se predloži vsako leto za prilagoditev osebnih prejemkov in pokojnin. Posvetovanje z zainteresiranimi stranmi in ocena učinka || Posvetovanje z zainteresiranimi stranmi 211 || Posvetovalne metode, glavni ciljni sektorji in splošni profil vprašanih O elementih predloga je bila v skladu z ustreznimi postopki opravljena razprava s predstavniki zaposlenih. 212 || Povzetek odgovorov in njihovo upoštevanje Predlog upošteva mnenja, ki so jih predložile strani, vključene v posvetovanje. || Zbiranje in uporaba strokovnih mnenj 229 || Strokovno mnenje ni bilo potrebno. 230 || Ocena učinka – Namen predloga je prilagoditi osebne prejemke in pokojnine v skladu z veljavno zakonodajo. – Veljavna zakonodaja druge možnosti ne dovoljuje. Pravni elementi predloga 305 || Povzetek predlaganih ukrepov V skladu s členom 1 Priloge XI h kadrovskim predpisom je Eurostat pripravil poročilo o spremembah življenjskih stroškov v Bruslju, spremembah kupne moči osebnih prejemkov v nacionalnih javnih službah in ekonomskih paritetah, iz katerih izhajajo različni korekcijski koeficienti. PRILAGODITEV OSEBNIH PREJEMKOV IN POKOJNIN V BELGIJI IN LUKSEMBURGU Povprečna sprememba kupne moči osebnih prejemkov javnih uslužbencev v referenčnem obdobju, izmerjena s posebnim kazalnikom, ustreza –1,1 %. Sprememba življenjskih stroškov v Bruslju v referenčnem obdobju, izmerjena z bruseljskim mednarodnim indeksom, ki ga je izračunal Eurostat, ustreza 2,8 %. V skladu s členom 3(2) Priloge XI h kadrovskim predpisom je znesek prilagoditve enak zmnožku posebnega kazalnika in bruseljskega mednarodnega indeksa, ki ju je izračunal Eurostat. Predlagana prilagoditev osebnih prejemkov in pokojnin v Belgiji in Luksemburgu tako znaša 1,7 %. V skladu s členom 3(5) Priloge XI se za Belgijo in Luksemburg korekcijski koeficienti ne uporabljajo. PRILAGODITEV OSEBNIH PREJEMKOV IN POKOJNIN ZUNAJ BELGIJE IN LUKSEMBURGA Zunaj Belgije in Luksemburga je prilagoditev osebnih prejemkov in pokojnin enaka zmnožku prilagoditve v Belgiji in Luksemburgu s spremembo korekcijskih koeficientov in deviznega tečaja. Korekcijski koeficienti, ki so navedeni v Uredbi in se uporabljajo za osebne prejemke, pokojnine in nakazila dela prejemkov, so bili izračunani na naslednji način: – Korekcijski koeficienti za URADNIKE zunaj Belgije in Luksemburga: Eurostat je v dogovoru z nacionalnimi statističnimi uradi izračunal ekonomske paritete, ki določajo enakovrednost kupne moči osebnih prejemkov, izplačanih v Bruslju, in osebnih prejemkov, izplačanih v drugih krajih zaposlitve, na dan 1. julija. Korekcijski koeficienti, ki se uporabljajo za osebne prejemke, izplačane uradnikom in drugim uslužbencem v državah članicah izven Belgije in Luksemburga, se določijo na podlagi razmerja med temi ekonomskimi paritetami in menjalnimi tečaji, veljavnimi 1. julija. – Korekcijski koeficienti za POKOJNINE zunaj Belgije in Luksemburga ter korekcijski koeficienti za NAKAZILA: Eurostat je v dogovoru z nacionalnimi statističnimi uradi izračunal ekonomske paritete, ki določajo enakovrednost kupne moči pokojnin, izplačanih v Belgiji, in pokojnin, izplačanih v drugih državah prebivališča, na dan 1. julija. Korekcijski koeficienti, izračunani za pokojnine oseb, ki živijo zunaj Belgije in Luksemburga, so v posameznih državah določeni na podlagi razmerja med temi ekonomskimi paritetami in deviznimi tečaji, veljavnimi 1. julija. V skladu s členom 17 Priloge VII h kadrovskim predpisom se ti korekcijski koeficienti neposredno uporabljajo za nakazila, ki jih izvršijo uradniki in drugi uslužbenci. V skladu s členom 20 Priloge XIII h kadrovskim predpisom se ti korekcijski koeficienti za pokojnine uporabljajo samo v zvezi s pravicami, pridobljenimi pred 1. majem 2004. – Datum začetka učinkovanja korekcijskih koeficientov: Ti korekcijski koeficienti začnejo učinkovati 1. julija za vse kraje, razen za tiste z znatnim povišanjem življenjskih stroškov, za katere začne korekcijski koeficient učinkovati 16. maja, če povišanje življenjskih stroškov presega 6,3 %, oziroma 1. maja, če presega 12,6 %. Spremembe življenjskih stroškov zunaj Belgije in Luksemburga se izmerijo s spremembo implicitnih indeksov. Ti indeksi so izračunani tako, da se bruseljski mednarodni indeks pomnoži s spremembo ekonomske paritete. Ta prilagoditev začne za kraje, navedene v Uredbi, veljati prej. – Korekcijski koeficient za Hrvaško: Od datuma pristopa Hrvaške k Evropski uniji se morajo za uradnike EU in druge uslužbence na Hrvaškem uporabljati korekcijski koeficienti iz člena 3(5) Priloge XI h kadrovskim predpisom. 310 || Pravna podlaga Pravna podlaga so kadrovski predpisi in zlasti Priloga XI h kadrovskim predpisom. Evropska komisija in Evropski parlament izpodbijata zakonitost Sklepa Sveta (2011/866/EU) z dne 19. decembra 2011 o predlogu Komisije za uredbo Sveta o prilagoditvi osebnih prejemkov in pokojnin uradnikov in drugih uslužbencev Evropske unije ter korekcijskih koeficientov, ki se zanje uporabljajo, z učinkom od 1. julija 2011; ta sklep je tudi predmet postopka za razglasitev njegove ničnosti na Sodišču Evropske unije. Poleg tega je Komisija vložila tožbo zaradi opustitve ukrepanja v zvezi z letno prilagoditvijo za leto 2011. Vendar je Komisija zaradi dejstva, da v skladu z uveljavljeno sodno prakso za pravne akte Unije velja domneva zakonitosti, dokler jih Sodišče ne razglasi za nične, uporabila letno prilagoditev v letu 2010 kot podlago za letno prilagoditev v letu 2012. Če bo Sodišče potrdilo tožbo Komisije, bo treba predlog uredbe naknadno pregledati v skladu s členom 266 Pogodbe o delovanju Evropske unije. Določba o izjemi Komisija je opravila oceno nedavnih socialnih in ekonomskih podatkov in ugotovila, da se ekonomski in socialni položaj v Evropski uniji od predložitve poročila z dne 31. avgusta 2012 (COM(2012) 476) ni niti resno niti nenadoma poslabšal, kar bi upravičilo spremembo zaključkov navedenega poročila. Zato pravna merila iz člena 10 Priloge XI h kadrovskim predpisom niso izpolnjena in po mnenju Komisije ni ustrezno predložiti predloga na podlagi člena 10 Priloge XI h kadrovskim predpisom. 329 || Načelo subsidiarnosti Predlog se nanaša na področje, ki je v izključni pristojnosti Unije. Načelo subsidiarnosti se zato ne uporablja. || Načelo sorazmernosti Predlog je v skladu z načelom sorazmernosti iz naslednjih razlogov: 331 || – Priloga XI h kadrovskim predpisom predpisuje sprejetje uredbe Sveta. 332 || – Vpliv na prihodke izhaja neposredno iz uporabe metode prilagoditve iz kadrovskih predpisov. || Izbira instrumentov 341 || Predlagani instrument: uredba. 342 || Drugi instrumenti ne bi bili primerni, ker – Priloga XI h kadrovskim predpisom predpisuje sprejetje uredbe Sveta. Proračunske posledice 401 || Vpliv prilagoditve osebnih prejemkov in pokojnin na upravne odhodke in na prihodke je podrobno prikazan v oceni finančnih posledic v Prilogi te uredbe. 2012/0350 (NLE) Predlog UREDBA SVETA o prilagoditvi osebnih prejemkov in pokojnin uradnikov in drugih uslužbencev Evropske unije ter korekcijskih koeficientov, ki se zanje uporabljajo, z učinkom od 1. julija 2012 SVET EVROPSKE UNIJE JE – ob upoštevanju Pogodbe o delovanju Evropske unije, ob upoštevanju Protokola o privilegijih in imunitetah Evropske unije in zlasti člena 12 Protokola, ob upoštevanju kadrovskih predpisov za uradnike in pogojev za zaposlitev drugih uslužbencev Evropske unije, določenih z Uredbo (EGS, Euratom, ESPJ) št. 259/68, zlasti členov 63, 64, 65 in 82 kadrovskih predpisov ter prilog VII, XI in XIII h kadrovskim predpisom ter členov 20 (prvi odstavek), 64, 92 in 132 pogojev za zaposlitev drugih uslužbencev, ob upoštevanju predloga Evropske komisije, ob upoštevanju naslednjega: (1) Da se zagotovi vzporedno gibanje kupne moči uradnikov in drugih uslužbencev Evropske unije ter kupne moči javnih uslužbencev v državnih upravah držav članic, bi bilo treba osebne prejemke in pokojnine uradnikov in drugih uslužbencev Evropske unije prilagoditi v okviru letnega pregleda za leto 2012. (2) Uvesti bi bilo treba korekcijske koeficiente za Hrvaško, ki bi se uporabljali od datuma pristopa Hrvaške k Evropski uniji – SPREJEL NASLEDNJO UREDBO: Člen 1 Z učinkom od 1. julija 2012 se datum „1. julija 2010“ iz drugega odstavka člena 63 kadrovskih predpisov nadomesti z datumom „1. julija 2012“. Člen 2 Z učinkom od 1. julija 2012 se tabela osnovnih mesečnih plač iz člena 66 kadrovskih predpisov, ki se uporablja za izračun osebnih prejemkov in pokojnin, nadomesti z naslednjo tabelo: Člen 3 Korekcijski koeficienti, ki se uporabljajo za osebne prejemke uradnikov in drugih uslužbencev v skladu s členom 64 kadrovskih predpisov, so z učinkom od 1. julija 2012 korekcijski koeficienti, določeni v stolpcu 2 naslednje tabele. Korekcijski koeficienti, ki se uporabljajo v skladu s členom 17(3) Priloge VII h kadrovskim predpisom za nakazila, ki jih izvršijo uradniki in drugi uslužbenci, so z učinkom od 1. januarja 2013 korekcijski koeficienti, določeni v stolpcu 3 naslednje tabele. Korekcijski koeficienti, ki se uporabljajo za pokojnine v skladu s členom 20(1) Priloge XIII h kadrovskim predpisom, so z učinkom od 1. julija 2012 korekcijski koeficienti, določeni v stolpcu 4 naslednje tabele. Korekcijski koeficienti, ki se uporabljajo za pokojnine v skladu s členom 20(1) Priloge XIII h kadrovskim predpisom, so z učinkom od 16. maja 2012 korekcijski koeficienti, določeni v stolpcu 5 naslednje tabele. Dejanski datum letne prilagoditve za navedene države članice je 16. maj 2012. Korekcijski koeficienti, ki se od datuma pristopa Hrvaške k Evropski uniji uporabljajo za osebne prejemke, nakazila in pokojnine, so korekcijski koeficienti, določeni v naslednji tabeli. Člen 4 Z učinkom od 1. julija 2012 znaša znesek nadomestila med starševskim dopustom iz drugega oziroma tretjega odstavka člena 42a kadrovskih predpisov 927,23 EUR oziroma 1 236,30 EUR za starše samohranilce. Člen 5 Z učinkom od 1. julija 2012 znaša osnovni znesek gospodinjskega dodatka iz člena 1(1) Priloge VII h kadrovskim predpisom 173,42 EUR. Z učinkom od 1. julija 2012 znaša znesek dodatka za vzdrževanega otroka iz člena 2(1) Priloge VII h kadrovskim predpisom 378,94 EUR. Z učinkom od 1. julija 2012 znaša znesek dodatka za šolanje iz člena 3(1) Priloge VII h kadrovskim predpisom 257,11 EUR. Z učinkom od 1. julija 2012 znaša znesek dodatka za šolanje iz člena 3(2) Priloge VII h kadrovskim predpisom 92,57 EUR. Z učinkom od 1. julija 2012 znaša minimalni znesek izselitvenega dodatka iz člena 69 kadrovskih predpisov in drugega pododstavka člena 4(1) Priloge VII h kadrovskim predpisom 513,98 EUR. Z učinkom od 1. julija 2012 znaša znesek izselitvenega dodatka iz člena 134 pogojev za zaposlitev drugih uslužbencev 369,49 EUR. Člen 6 Z učinkom od 1. januarja 2013 se kilometrina iz člena 8(2) Priloge VII h kadrovskim predpisom prilagodi tako, da znaša: 0 EUR za vsak km od 0 do 200 km 0,3854 EUR za vsak km od 201 do 1 000 km 0,6423 EUR za vsak km od 1 001 do 2 000 km 0,3854 EUR za vsak km od 2 001 do 3 000 km 0,1283 EUR za vsak km od 3 001 do 4 000 km 0,0619 EUR za vsak km od 4 001 do 10 000 km 0 EUR za vsak km nad 10 000 km. Zgoraj navedeni kilometrini se prišteje pavšalni dodatek, ki znaša: – 192,70 EUR, če je razdalja z vlakom med krajem zaposlitve in matičnim krajem od 725 km do 1 450 km, – 385,37 EUR, če je razdalja z vlakom med krajem zaposlitve in matičnim krajem večja od 1 450 km. Člen 7 Z učinkom od 1. julija 2012 znaša znesek hranarine iz člena 10(1) Priloge VII h kadrovskim predpisom: – 39,84 EUR za uradnika, ki je upravičen do gospodinjskega dodatka, – 32,12 EUR za uradnika, ki ni upravičen do gospodinjskega dodatka. Člen 8 Z učinkom od 1. julija 2012 znaša spodnja meja nadomestila za nastanitev iz člena 24(3) pogojev za zaposlitev drugih uslužbencev: – 1 133,94 EUR za uslužbenca, ki je upravičen do gospodinjskega dodatka, – 674,24 EUR za uslužbenca, ki ni upravičen do gospodinjskega dodatka. Člen 9 Z učinkom od 1. julija 2012 znaša spodnja meja nadomestila za primer brezposelnosti iz drugega pododstavka člena 28a(3) pogojev za zaposlitev drugih uslužbencev 1 359,92 EUR, zgornja meja 2 719,85 EUR, standardni dodatek pa 1 236,30 EUR. Člen 10 Z učinkom od 1. julija 2012 se tabela osnovnih mesečnih plač iz člena 93 pogojev za zaposlitev drugih uslužbencev nadomesti z naslednjo tabelo: Člen 11 Z učinkom od 1. julija 2012 znaša spodnja meja nadomestila za nastanitev iz člena 94 pogojev za zaposlitev drugih uslužbencev: – 852,92 EUR za uslužbenca, ki je upravičen do gospodinjskega dodatka, – 505,67 EUR za uslužbenca, ki ni upravičen do gospodinjskega dodatka. Člen 12 Z učinkom od 1. julija 2012 znaša spodnja meja nadomestila za primer brezposelnosti iz drugega pododstavka člena 96(3) pogojev za zaposlitev drugih uslužbencev 1 019,95 EUR, zgornja meja 2 039,88 EUR, standardni dodatek pa 927,23 EUR. Z učinkom od 1. julija 2012 znaša spodnja meja nadomestila za brezposelnost iz člena 136 pogojev za zaposlitev drugih uslužbencev 897,33 EUR, zgornja meja pa 2 111,36 EUR. Člen 13 Z učinkom od 1. julija 2012 dodatki za izmensko delo iz prvega pododstavka člena 1(1) Uredbe Sveta (ESPJ, EGS, Euratom) št. 300/76[1] znašajo 388,67 EUR, 586,65 EUR, 641,41 EUR in 874,46 EUR. Člen 14 Z učinkom od 1. julija 2012 se za zneske iz člena 4 Uredbe Sveta (EGS, Euratom, ESPJ) št. 260/68[2] uporablja koeficient 5,610551. Člen 15 Z učinkom od 1. julija 2012 se tabela iz člena 8(2) Priloge XIII h kadrovskim predpisom nadomesti z naslednjo tabelo: Člen 16 Z učinkom od 1. julija 2012 znaša za namen uporabe člena 18(1) Priloge XIII h kadrovskim predpisom znesek fiksnega dodatka iz prejšnjega člena 4a Priloge VII h kadrovskim predpisom v veljavi pred 1. majem 2004: – 134,08 EUR mesečno za uradnike v razredu C4 ali C5, – 205,58 EUR mesečno za uradnike v razredu C1, C2 ali C3. Člen 17 Z učinkom od 1. julija 2012 se tabela osnovnih mesečnih plač iz člena 133 pogojev za zaposlitev drugih uslužbencev nadomesti z naslednjo tabelo: Člen 18 Ta uredba začne veljati dan po objavi v Uradnem listu Evropske unije. Ta uredba je v celoti zavezujoča in se neposredno uporablja v vseh državah članicah. V Bruslju, Za Svet Predsednik OCENA FINANČNIH POSLEDIC ZAKONODAJNEGA PREDLOGA 1. OKVIR PREDLOGA/POBUDE 1.1. Naslov predloga/pobude Predlog uredbe Sveta o prilagoditvi osebnih prejemkov in pokojnin uradnikov in drugih uslužbencev Evropske unije ter korekcijskih koeficientov, ki se zanje uporabljajo, z učinkom od 1. julija 2012 1.2. Zadevna področja ABM/ABB[3] Predlog lahko zadeva vsa področja in dejavnosti. 1.3. Utemeljitev predloga/pobude 1.3.1. Potrebe, ki jih je treba zadovoljiti kratkoročno ali dolgoročno Zagotoviti, da se kupna moč osebnih prejemkov in pokojnin uradnikov EU spreminja vzporedno s kupno močjo državnih uslužbencev v centralni vladi držav članic, kakor je navedeno v Prilogi XI h kadrovskim predpisom. 1.4. Trajanje ukrepa in finančnih posledic ý Časovno neomejen predlog/pobuda – izvedba z začetnim obdobjem postopne krepitve od 1. julija 2012, – ki mu sledi izvajanje predloga/pobude v celoti. 1.5. Načrtovani načini upravljanja[4] ý Neposredno centralizirano upravljanje – Komisija: PMO. 2. OCENA FINANČNIH POSLEDIC PREDLOGA/POBUDE 2.1. Zadevni razdelki večletnega finančnega okvira in odhodkovne proračunske vrstice · Predlog ima finančni učinek na vse proračunske vrstice v zvezi z odhodki za zaposlene v vseh institucijah in agencijah. Po vrsti, v skladu z razdelki večletnega finančnega okvira in proračunskimi vrsticami. Razdelek večletnega finančnega okvira || Proračunska vrstica || Vrsta odhodkov || Prispevek številka [poimenovanje………………………...……….] || dif./nedif. ([5]) || držav Efte[6] || držav kandidatk[7] || tretjih držav || po členu 18(1)(aa) finančne uredbe || XX 01 01 01 in Poglavje 11, Poglavje 42 – Izdatki za parlamentarno pomoč || nedif. || NE || NE || NE || NE 2.1. Ocenjene posledice za odhodke 2.1.1. Povzetek ocenjenih posledic za odhodke v mio. EUR (na tri decimalna mesta natančno) Razdelek večletnega finančnega okvira || 5 || „Upravni odhodki“ XX 01 01 01 in Poglavje 11, Poglavje 42 – Izdatki za parlamentarno pomoč v mio. EUR (na tri decimalna mesta natančno) || || || Leto 2012 || Leto 2013 || Leto 2014 || Leto 2015 || Nadaljnja leta || SKUPAJ GD za <…….> ||  Človeški viri || || || || || || || ||  Drugi upravni odhodki || || || || || || || || GD za <…….> SKUPAJ || odobritve || || || || || || || || Odobritve za RAZDELEK 5 večletnega finančnega okvira SKUPAJ || (obveznosti skupaj = plačila skupaj) || 50,2 || 100,4 || 100,4 || 100,4 || 100,4 || 100,4 || 100,4 || Ni podatka v mio. EUR (na tri decimalna mesta natančno) || || || Leto 2012 || Leto 2013 || Leto 2014 || Leto 2015 || Nadaljnja leta || SKUPAJ Odobritve za RAZDELKE od 1 do 5 večletnega finančnega okvira SKUPAJ || obveznosti || 50,2 || 100,4 || 100,4 || 100,4 || 100,4 || 100,4 || 100,4 || Ni podatka plačila || 50,2 || 100,4 || 100,4 || 100,4 || 100,4 || 100,4 || 100,4 || Ni podatka 2.1.1. Ocenjene posledice za odobritve za poslovanje – ý Za predlog/pobudo niso potrebne odobritve za poslovanje. 2.1.2. Ocenjene posledice za odobritve za upravne zadeve 2.1.2.1. Povzetek – ¨ Za predlog/pobudo niso potrebne odobritve za upravne zadeve. – ¨ Za predlog/pobudo so potrebne odobritve za upravne zadeve, kot je pojasnjeno v nadaljevanju: 2.1.2.2. Ocenjene potrebe po človeških virih – ý Za predlog/pobudo niso potrebni človeški viri. 2.1.3. Skladnost z veljavnim večletnim finančnim okvirom – ý Predlog/pobuda je v skladu z veljavnim večletnim finančnim okvirom. 2.1.4. Udeležba tretjih oseb pri financiranju – V predlogu/pobudi ni načrtovano sofinanciranje tretjih oseb. 2.2. Ocenjene posledice za prihodke – ¨ Predlog/pobuda nima finančnih posledic za prihodke. – ý Predlog/pobuda ima finančne posledice, kot je pojasnjeno v nadaljevanju: – ¨ na lastna sredstva, – ý na razne prihodke. v mio. EUR (na tri decimalna mesta natančno) Proračunska vrstica prihodkov || Odobritve na voljo za tekoče proračunsko leto || Vpliv predloga/pobude leto 2012 || leto 2013 || leto 2014 || leto 2015 || nadaljnja leta Člen 410 Prispevki za pokojninsko zavarovanje || 477,0 || 4,1 || 8,1 || 8,1 || 8,1 || 8,1 || 8,1 || 8,1 Člen 400 Davki || 633,1 || 5,4 || 10,8 || 10,8 || 10,8 || 10,8 || 10,8 || 10,8 Člen 410 Posebna dajatev || 65,5 || 0,6 || || || || || || Navedite metodo za izračun posledic za prihodke. Posledice za prihodke se izračunajo na podlagi proračunskih podatkov za leto 2012. [1] Uredba Sveta (ESPJ, EGS, Euratom) št. 300/76 z dne 9. februarja 1976 o kategorijah uradnikov, upravičenih do dodatkov za izmensko delo, ter stopnje in pogoji dodeljevanja dodatkov (UL L 38, 13.2.1976, str. 1). Uredba, kakor je bila dopolnjena z Uredbo (Euratom, ESPJ, EGS) št. 1307/87 (UL L 124, 13.5.1987, str. 6). [2] Uredba Sveta (EGS, Euratom, ESPJ) št. 260/68 z dne 29. februarja 1968 o pogojih in postopku obdavčevanja v korist Evropskih skupnosti (UL L 56, 4.3.1968, str. 8). [3] ABM: upravljanje po dejavnostih – ABB: oblikovanje proračuna po dejavnostih. [4] Pojasnitve načinov upravljanja in sklicevanje na finančno uredbo so na voljo na spletišču BudgWeb: http://www.cc.cec/budg/man/budgmanag/budgmanag_en.html. [5] dif. = diferencirana sredstva / nedif. = nediferencirana sredstva. [6] Efta: Evropsko združenje za prosto trgovino. [7] Države kandidatke in, če je primerno, potencialne države kandidatke Zahodnega Balkana.